text: Ny start for Designskolen i Højer
  02 maj 2015 kl. 13.22
  Stor donation fra A.P. Møller fonden betyder, at skolen bliver top moderne og kan tiltrække elever helt fra København.
  
  Fremtiden tegner lys for Designhøjskolen Højer. Skolen har modtaget hele 6 millioner kroner fra A.P. Møller Fonden og 500.000 kroner fra SE Vækstpuljen.
  Nu er de så i fuld gang med at renovere den gamle Bonevoksfabrik i byen. Hvis alt går efter planen, står byggeriet klar til det nye skoleår efter sommerferien.
  De mange penge som skolen har fået, bliver brugt til at gøre designskolen top moderne og målet er, at lave så gode forhold, så det bliver et trækplaster ikke kun for området, men for hele landet.
  Fokus for Designskolen Højer bliver Innovation og design og skolen satser på, at særlige linjer med Apps og spiludvikling kan lokke mange til Højer.
  Dermed er donationerne med til at realisere det, som især politikerne gerne vil. Der bliver flyttet uddannelsespladser til områder, hvor der ellers er begrænsede muligheder for videreuddannelse.
  I dag var der åbent hus på designskolen, hvor kommende studerende fik mulighed for, at se nærmere på hvad skolen har af muligheder.
  Se klip med Forstander Kirsten B. Hansen her
  Varighed 1:08
  